**Príloha č.2) Návrh kúpnej zmluvy**

**Kúpna zmluva č. .../TO/2021**

uzatvorená podľa § 409 a nasl. zákona č. 513/1991 Zb. Obchodného zákonníka v platnom znení (ďalej len Obchodný zákonník)

**Článok I.**

**Zmluvné strany**

* 1. **Kupujúci:**

Obchodné meno: **Nemocnica Poprad, a.s.**

sídlo: Banícka 803/28, 058 45 Poprad

 zastúpený: MUDr. Jozef Tekáč, MPH– predseda **predstavenstva**

Mgr. Bc. Richard Vojsovič – člen predstavenstva

IČO: 36 513 458

DIČ: 2022127657

IČ DPH: SK 2022127657

BIC/SWIFT:

IBAN:

 Zapísaný: Obchodný register Okresného súdu Prešov, oddiel:

 Sa, vložka č.: 10322/P

(ďalej len „kupujúci“)

a

* 1. **Predávajúci:**

Obchodné meno: .......................................................................

Sídlo: .......................................................................

IČO: .......................................................................

DIČ: .......................................................................

IČ DPH: .......................................................................

Zastúpený: .......................................................................

BIC/SWIFT: .......................................................................

IBAN: .......................................................................

 Zapísaný v Obchodnom registri Okresného súdu ..............., Oddiel: ..., Vložka číslo: ................

(ďalej len „predávajúci“)

Táto zmluva sa uzatvára na základe výsledku verejného obstarávania realizovaného podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Čl. II.**

**Predmet zmluvy**

2.1 Predávajúci sa zaväzuje za podmienok dohodnutých v tejto zmluve dodať kupujúcemu tovar podľa Prílohy č.1 tejto Zmluvy(**Mikina fleece s logom spoločnosti**) (ďalej len „tovar“) a previesť na kupujúceho vlastnícke právo k tovaru a kupujúci sa zaväzuje zaplatiť kúpnu cenu.

**Čl. III.**

**Dodacie podmienky**

3.1 Predávajúci sa zaväzuje dodať nový, nepoužitý tovar v mieste dodania, ktorým je sekretariát – zasadačka 3. poschodie Nemocnice Poprad, a.s., Banícka 803/28, 058 45 Poprad, v dodacej lehote do 12.12.2022 do 12:00 hod.

3.2 Predávajúci sa zaväzuje do 7 kalendárnych dní odo dňa účinnosti tejto zmluvy dodať mikiny po jednom kuse zo všetkých dámskych aj pánskych veľkostí na sekretariát – zasadačka 3. poschodie Nemocnice Poprad, a. s., Banícka 803/28, 058 45 Poprad najneskôr do 15:30 hod. Po ich predložení je kupujúci povinný predložiť najneskôr do 7 kalendárnych dní počet kusov jednotlivých veľkostí a zaslať logo spoločnosti, ktoré bude na mikinách vyšité.

3.3 Predávajúci splní svoju povinnosť dodať tovar kupujúcemu tým, že umožní kupujúcemu nakladať s tovarom v mieste dodania a zároveň je tovar dodaný riadne v zmysle bodu 3.3 tohto článku zmluvy.

3.4 Tovar je dodaný riadne, ak je dodaný v množstve, akosti a vyhotovení podľa Čl. II. tejto zmluvy, spolu s dokladmi, ktoré sú potrebné na prevzatie a užívanie tovaru, najmä spolu s dodacím listom /resp. preberacím protokolom/ a faktúrou.

3.5 Odovzdanie a prevzatie  riadne dodaného tovaru potvrdia oprávnení zástupcovia oboch zmluvných strán na preberacom protokole / dodacom liste. Kupujúci je oprávnený odmietnuť prevzatie tovaru, ak tovar nie je dodaný v súlade s podmienkami  tejto zmluvy.

3.6 Termín dodania tovaru oznámi predávajúci kupujúcemu najmenej 3 dni vopred telefonicky na tel. číslo: 0905 869 128 alebo emailom na adresu:  sylvia.galajda@nemocnicapp.sk

3.7 Zmluvné strany sa dohodli, že k nadobudnutiu vlastníckeho práva k tovaru kupujúcim,

vrátane prechodu nebezpečenstva škody na tovare, dochádza okamihom prevzatia

riadne dodaného tovaru oprávnenou osobou kupujúceho v mieste dodania.

3.8 Nedodržanie dodacej lehoty predávajúcim sa bude považovať za podstatné porušenie tejto zmluvy.

**Čl. IV.**

**Kúpna cena a platobné podmienky**

4.1 Za riadne dodaný tovar sa kupujúci zaväzuje zaplatiť predávajúcemu kúpnu cenu určenú dohodou zmluvných strán v zmysle zákona č. 18/1996 Z. z. o cenách v platnom znení vo výške celkom ................................... EUR bez DPH, ....................................EUR s DPH (slovom: ...................................... EUR a ................... centov) s DPH.

4.2 Kúpna cena podľa bodu 4.1 tohto článku zmluvy je stanovená ako cena pevná a úplná a zahŕňa všetky náklady súvisiace s dodávkou zariadenia (doprava na miesto dodania, obaly, naloženie, zloženie, poistenie počas dopravy, prípadne clo, inštalácia, uvedenie do prevádzky, vykonanie funkčných skúšok, validácie, kalibrácie, prípadne iných vstupných meraní, skúšky dlhodobej stability a preventívne bezpečnostné technické kontroly v priebehu záručnej doby v rozsahu, ktorý určuje výrobca spolu s materiálom a zaškolenie obsluhy).

4.3 Kúpnu cenu zaplatí kupujúci predávajúcemu bezhotovostným prevodom na účet predávajúceho uvedený v záhlaví tejto zmluvy v lehote splatnosti do 60 dní odo dňa doručenia faktúry s vyúčtovaním kúpnej ceny kupujúcemu. Za deň úhrady sa považuje deň odpísania dlžnej čiastky z účtu kupujúceho.

4.4 Predávajúcemu vznikne právo vystaviť kupujúcemu faktúru s vyúčtovaním kúpnej ceny dňom splnenia dodávky podľa Čl. III. bod 3.3 tejto zmluvy. Podkladom pre vystavenie faktúry je oprávnenými osobami zmluvných strán podpísaný preberací protokol / dodací list.

4.5 Predávajúci, resp. dodávateľ tovaru (úspešný uchádzač vo verejnej súťaži) je povinný vystaviť faktúru za dodávku tovaru, poskytnutie služby, resp. zhotovenie diela do 15 dní odo dňa jeho riadneho dodania, najneskôr však do piateho pracovného dňa v mesiaci, nasledujúceho po mesiaci, v ktorom bol dodaný tovar.

**Čl. V.**

**Sankcie**

5.1 V prípade omeškania predávajúceho s dodaním tovaru má kupujúci právo požadovať od predávajúceho zmluvnú pokutu vo výške 0,01 % z kúpnej ceny tovaru za každý kalendárny deň omeškania.

5.2 V prípade omeškania kupujúceho s úhradou kúpnej ceny alebo jej časti má predávajúci právo požadovať zaplatenie úrokov z omeškania vo výške 0,01 % z nezaplatenej sumy za každý kalendárny deň omeškania.

**Čl. VII.**

**Záruka za akosť, servis**

6.1 Predávajúci je povinný dodať iba tovar v akosti určenej príslušnými technickými a ostatnými normami, resp. s platným certifikátom a vyhlásením o zhode tovaru (konkrétne dodaného, určeného výrobným číslom).

6.2 Predávajúci touto zmluvou preberá záväzok, že tovar bude spôsobilý na použitie na obvyklý účel a že si zachová obvyklé vlastnosti /vrátane akosti/ najmenej počas záručnej doby 24 mesiacov, ktorá začne plynúť odo dňa inštalácie zariadenia podľa tejto zmluvy.

6.3 Počas záručnej doby má kupujúci nároky z vád tovaru, ktoré mu prislúchajú v zmysle ustanovenia § 436 a nasl. zákona č. 513/1991 Zb. Obchodného zákonníka v platnom znení.

6.4 Záručná doba neplynie po dobu, po ktorú kupujúci nemôže užívať tovar pre jeho vady, za ktoré zodpovedá predávajúci.

6.5 Predávajúci (dodávateľ) je povinný v prípade poruchy zariadenia najneskôr do 12 hodín od nahlásenia poruchy v rámci pracovných dní poskytnúť servisnú odozvu a do 24 hodín od nahlásenia poruchy v pracovných dní vykonať servisný zásah.

**Čl. VIII.**

**Záverečné ustanovenia**

7.1 Predávajúci podpísaním tejto zmluvy v zmysle ustanovení zákona č. 18/2018 Z. z. o ochrane osobných údajov v platnom znení, udeľuje kupujúcemu súhlas so spracovaním svojich osobných údajov v  rozsahu podľa čl. I. bod 1.1. tejto zmluvy na evidenčné účely, najmä vedenie registra zmlúv kupujúceho na dobu určitú, počas vedenia registra zmlúv kupujúceho.

7.2 Zmluvné strany sa dohodli, že právne vzťahy z tejto zmluvy sa spravujú právnym poriadkom Slovenskej republiky, najmä príslušnými ustanoveniami zákona č. 513/1991 Zb. Obchodného zákonníka v platnom znení.

7.3 Zmluvné strany sa dohodli, že predávajúci nie je oprávnený postúpiť inému svoju pohľadávku vzniknutú z titulu plnenia podľa tejto zmluvy bez predchádzajúceho písomného súhlasu kupujúceho. Právny úkon, ktorým budú pohľadávky predávajúceho postúpené v rozpore s predchádzajúcou vetou, bude v zmysle príslušných ustanovení Občianskeho zákonníka neplatný.

7.4 Zmluvné strany berú na vedomie, že dlžník udelí súhlas s postúpením pohľadávky za podmienky, že bol na takýto úkon udelený predchádzajúci písomný súhlas Ministerstva zdravotníctva SR.

7.5 Všetky doplnky alebo zmeny tejto zmluvy je možné urobiť len na základe dohody zmluvných strán, vo forme písomných, vzostupne číslovaných dodatkov.

7.6 Zmluva je vyhotovená v dvoch vyhotoveniach, z ktorých obdrží každá zo zmluvných strán po jednom originálnom vyhotovení.

7.7 Zmluva nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

7.8 Porušením alebo ohrozením obchodného tajomstva nie je zverejnenie zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov /zákon o slobode informácií/ v znení neskorších predpisov.

7.9 Súčasťou tejto Zmluvy je Príloha č. 1 (Opis predmetu a stanovenie ceny).

7.10 Zmluvné strany vyhlasujú, že si túto zmluvu pred jej podpísaním prečítali, jej obsahu porozumeli, neuzavreli ju v tiesni, ani za inak nevýhodných podmienok, ale slobodne, vážne, určite a zrozumiteľne, na znak čoho ju vlastnoručne podpisujú.

7.11 Neoddeliteľnou súčasťou tejto zmluvy je príloha č. 1) Opis predmetu zákazky a stanovenie ceny

V Poprade, dňa: ...................... V......................., dňa ......................

za kupujúceho: za predávajúceho:

......................................... .......................................................

MUDr. Jozef Tekáč, MPH

predseda predstavenstva

.........................................

Mgr. Bc. Richard Vojsovič

člen predstavenstva